**Povzetek spremembe po posameznih členih Uredbe o spremembah in dopolnitvah Uredbe o programih storitev obveznega zdravstvenega zavarovanja, zmogljivostih, potrebnih za njegovo izvajanje, in obsegu sredstev za leto 2024, sprejeta junija 2024**

1. člen

Širi se programa družinske obravnave za zdrav življenjski slog v dodatnih enajstih zdravstvenih domovih: ZD Metlika, ZD Slovenj Gradec, ZD Dravograd, ZD Kočevje, ZD Vrhnika, ZD Ptuj, ZD Krško, OZG (ZD Radovljica), ZD Ribnica, ZD Trbovlje, ZD Radlje ob Dravi.

2. člen

Črtajo se začasni ukrepi zaradi poplav in zemeljskih plazov, ki sedaj niso več potrebni.

3. člen

S spremembo 42. člena Uredbe se načrtovanje zobozdravstvene dejavnosti za odrasle izenači za vse izvajalce, tako da vsi izvajalci v zobozdravstveni dejavnosti za odrasle, vključno z UKC Ljubljana in Srednja šola za farmacijo, kozmetiko in zdravstvo Ljubljana, načrtujejo 40 % programa za nego in 60 % programa za protetiko. Do leta 2024 je bil za izvajalca UKC Ljubljana in predviden drugačen način načrtovanja obsega programa, saj je bil pri ostalih izvajalcih program odvisen tudi od števila opredeljenih zavarovanih oseb, pri navedenih dveh izvajalcih pa se to ni upoštevalo. S spremembo v letu 2024, ko program ni več odvisen od števila opredeljenih oseb, ni več razloga, da bi se za navedena dva izvajalca program načrtoval drugače, kot za ostale izvajalce.

4. člen

S členom se dodaja nov 52.a člen, ki določa, da izvajalci, ki imajo z ZZZS v pogodbenem letu 2024 dogovorjen program samo za EMG ali nevrofiziologijo z EEG in EMG, ne planirajo celotnih ali subspecialističnih pregledov. Taki izvajalci lahko obračunajo Zavodu v okviru seznama storitev za nevrologijo samo storitve EMG in EEG.

5. člen

V 83. členu Uredbe se dodaja nov sedmi odstavek, ki socialnovarstveno varstvenim zavodom opredeli dodatna sredstva za sodobne obloge za oskrbo kronične rane v višini 40 EUR na posteljo letno. S tem je jasno določeno, da so stroški sodobnih oblog v SVZ njihov strošek in ne strošek splošnega zdravnika v SVZ.

6. člen

Priprava zdravila Lutecij za zdravljenje nevroendokrinih tumorjev v UKC Ljubljana se uvrsti na seznam ločeno zaračunljivih materialov.

7. člen

Zagotavljajo se dodatna sredstva za:

|  |  |  |  |  |  |
| --- | --- | --- | --- | --- | --- |
| 14 | Priprava zdravila Lutecij | UKC Ljubljana |  | 2.001.726,00 | 1.000.863,00 |
| 15 | Sredstva za sodobne obloge za rane | Socialnovarstveni zavodi |  | 1.000.000,00 | 500.000,00 |
| 16 | Zobozdravstvo - implantološka protetika | Izvajalci implantološke protetike v VZD 405 113 |  | 70.000,00 | 0,00 |
| 17 | Zobozdravstvo – stomatološka protetika | Izvajalci stomatološke protetike v VZD 405 113 |  | 520.000,00 | 0,00 |
| 18 | Zobozdravstvo – implantološka kirurgija | Izvajalci implantološke kirurgije v VZD 215 224, 403 112, 406 114, 442 116 |  | 37.000,00 | 0,00 |
| 19 | Razvojna ambulanta z vključenim centrom za zgodnjo obravnavo | Izvajalci |  | 1.948.086,94 | 974.043,47 |
| 20. | Presejalna kolonoskopija SVIT | Pooblaščeni kolonoskopski centri | 8.000 | 1.016.124,89 | 508.062,45 |
| 21 | Presejalna terapevtska kolonoskopija SVIT | Pooblaščeni kolonoskopski centri | 2.100 | 95.194,55 | 47.597,28 |
| 22 | Delna kolonoskopija SVIT | Pooblaščeni kolonoskopski centri | 250 | 2.171,63 | 1.085,82 |
| 23 | Operativna kolonoskopija z enim nožem SVIT | Pooblaščeni kolonoskopski centri | 80 | 8.172,01 | 4.086,01 |
| 24 | Operativna kolonoskopija z dvema nožema SVIT | Pooblaščeni kolonoskopski centri | 20 | 5.072,70 | 2.536,35 |
| 25 | Operativna kolonoskopija brez noža SVIT | Pooblaščeni kolonoskopski centri | 130 | 17.633,14 | 8.816,57 |
| 26 | Sprememba kalkulacij programov NMP (Am, MS, INF) 338 024, 338 040,338 062, 338 063 | Izvajalci NMP |  | 2.929.986,81 | 741.126,96 |
| 27 | Sprememba standarda 338 046  Triaža v SUC | Izvajalci NMP SUC | 15 | 657.049,80 | 328.524,90 |
| 28 | Sprememba standarda 338 051 EHP - RDČ | Izvajalci NMP | 8,2 | 1.815.624,89 | 453.906,22 |
| 29 | Specialistična zunajbolnišnična dejavnost kardiologija - nov model plačevanja |  |  | 3.600.000,00 | 0,00 |
| 30 | Specialistična zunajbolnišnična dejavnost ortopedija - nov model plačevanja |  |  | 1.200.000,00 | 0,00 |
| 31 | Specialistična zunajbolnišnična dejavnost gastoenterologija - nov model plačevanja |  |  | 3.820.000,00 | 0,00 |
|  | SKUPAJ |  |  | 20.743.843,36 | 4.570.649,01 |

Obrazložitve nekaterih točk:

14. točka

Za zdravljenje nevroendokrinih tumorjev UKC Ljubljana uporablja magistralno zdravilo Lutecij. Zdravilo je bistveno cenejše kot zdravilo Luthatera, ki je razvrščeno na listo.

15. točka

Socialnovarstveno varstvenim zavodom se priznajo dodatna sredstva za sodobne obloge za oskrbo kronične rane v višini 40 EUR na posteljo letno. Plača se realizirana vrednost, vendar največ do pogodbeno dogovorjene vrednosti.

16. in 17. točka

Na predlog Stomatološke klinike so dodane nekatere nove storitve, ki so nujno potrebne za strokovno ustrezno obravnavo zelo zahtevnih kliničnih primerov, ki so zajeti v 30. členu Pravil OZZ.

18. točka

Na predlog UKC Ljubljana - Klinike za maksilofacialno in oralno kirurgijo se povišajo vrednosti nekaterih obstoječih implantoloških kirurških storitev.

19. točka

Razvojnim ambulantam s centri za zgodnjo obravnavo se zagotavljajo višja sredstva za kritje materialnih stroškov v znesku 127.620,83 eurov na tim.

Od 20. točka do 25. točke

Zaradi povišanja stroškov materiala in dela se zvišajo cene:

presejalna kolonoskopija SVIT iz sedanjih 259,42 EUR na 386,44 EUR

presejalna terapevtska kolonoskopija SVIT iz sedanjih 407,21 EUR na 452,54 EUR

delna kolonoskopija SVIT iz sedanjih 63,72 EUR na 72,41 EUR

operativna kolonoskopija z enim nožem SVIT iz sedanjih 1.674,92 EUR na 1.777,07 EUR

operativna kolonoskopija z dvema nožema SVIT iz sedanjih 2.255,60 EUR na 2.509,24 EUR

operativna kolonoskopija brez noža SVIT iz sedanjih 1.316,92 EUR na 1.452,56 EUR.

26. točka

Spremembe kalkulacij programov NMP. Pri vpeljevanju nekaterih programov zdravstvenih storitev je prišlo do izpada kalkulacij na področju amortizacije, materialnih stroškov in sredstev za informatiko.

27. točka

Triaža v SUC se mora izvajati na enak način kot v urgentnem centru, kjer se to izvaja z DMS v redni obliki dela. Uredba tudi določa, da mora SUC zagotoviti 24 urno prisotnost triaže in sprejema (ter opazovanje).

28. točka

Korekcija standarda EHP, ker je za delo v enoti za hitre preglede urgentnega centra v rednem delovnem času najtežje zagotoviti zdravnike, še posebej zdravnike DM, saj v tem času izvajajo svojo redno dejavnost. Obstoječa kalkulacija programa je zagotavljala plačilo ekipe samo za 6,5 ure namesto 13 ur, kolikor traja dejanski delovni čas. Prav tako je bil obstoječi standard kadrovsko neustrezen na področju zdravstvene nega in se ga z predlogom izenačuje s standardom, ki velja v isti enoti za čas dežurstva.

Od 29. točke do 31. točke

Zagotovljena so sredstva za nov modeli plačevanja za specialistično zunajbolnišnično dejavnost kardiologija, specialistična zunajbolnišnična dejavnost ortopedija in specialistično zunajbolnišnično dejavnost gastoenterologija.

8. člen

S členom se posega v 98. člen Uredbe, kjer so opredeljene širitve programov oziroma uvajanje novih terapij pri zdravljenju in plačila na podlagi dejanske realizacije, in sicer:

V 71. točki tabele se spremeni odstotek preseganja točk z 20 na 40, kar pomeni, da se plačilo iz 20% preseganja zagotavlja do 40% preseganje v vseh programih navedenih v 220. členu Uredbe

|  |  |  |  |
| --- | --- | --- | --- |
| Vrsta in podvrsta zdravstvene dejavnosti | Naziv dejavnosti | Vrsta in podvrsta zdravstvene dejavnosti | Naziv dejavnosti |
| 204 205 | rehabilitacija | 209 240 | alergologija |
| 204 207 | fiziatrija | 215 224 | maksilofacialna kirurgija |
| 206 209 | ginekologija | 220 229 | okulistika |
| 206 212 | zdravljenje neplodnosti | 230 241 | psihiatrija |
| 208 214 | infektologija | 234 251 | splošna kirurgija |
| 209 215 | internistika | 249 216 | diabetologija |
|  |  | 249 217 | tireologija |

V 80. točki tabele je navedeno, da OZG pridobi širitev oftalmologije za 0,8 tima (iz 0,2 tima na 1 tim).

V tabelo se dodajajo nove 183. do 269. točke:

183. točka: Črtani so bili izvajalci, ki programa družinske obravnave za zdrav življenjski slog ne opravljajo

184.- 250. točka: Zaradi zagotovitve nujnih pogojev za izboljšanje dostopnosti so določene dodatne širitve, predvsem v okviru dejavnosti fizioterapija.

251. točka: Program razvojne ambulante se plača brez omejevanja; tako so plačani vsi ostali zdravstveni programi obravnave otrok.

253. točka: Sprejeto je, da se operacije na ožilju plačujejo brez omejitev.

265. točka: Širitev Družinske obravnave za zdrav življenjski slog, pediatrični tim vključuje zdravstvene domove, ki še nimajo dogovorjenega programa z Zavodom, imajo pa zaposlen kader oziroma bo le ta zaposlen po pridobljenih sredstvih.

266. točka: Zagotavlja se Paliativno obravnavo otrok Pediatrični kliniki UKC Ljubljana.

267. točka: Zagotavlja se širitev programa UKC Ljubljana za Kirurško zdravljenje otrok s prirojeno srčno napako. Po do sedaj veljavni uredbi ima UKC Ljubljana, Pediatrična klinika v okviru namenskih sredstev za terciar priznanih le 25 primerov; s spremembo se zagotavlja povečanje za dodatnih 45 primerov.

9. člen

V 117. členu se določa ordinacijski čas za izvajanje dejavnosti rentgena. Ordinacijski čas se določi za čas delovanja inženirja radiologije in znaša za 1 tim 96,9 ur efektivnega dela na teden.

10. člen

S členom se v 127. členu Uredbe se črta drugi odstavek, ki se nanaša na obveznost poročanja v zvezi z vstavitvijo, zamenjavo ali odstranitvijo kolčne ali kolenske endoproteze ali njen del endoprotetike.

11. člen

S členom se posega v 178. člen Uredbe, ki opredeljuje plačilo po realizaciji.

Pregled pred cepljenjem in cepljenje lahko že zdaj izvajajo izbrani osebni zdravniki in dispanzerji za ženske. Da bi razširili dostopnost cepljenja nosečnic proti oslovskemu kašlju, se zagotavlja cepljenje tudi v ambulantah NIJZ.

S 1.7.2024 se uvaja nova ambulanta – ambulanta specializanta družinske medicine, za katero prav tako velja plačilo obiskov in posegov po realizaciji, kot to velja za običajno ambulanto specializanta družinske medicine.

Z Uredbo sta bili med programe, plačane brez omejitev, dodani pediatrija in gastroenterologija. Na teh dveh dejavnostih se izvajajo tudi drugi programi, zato se zaradi nedvoumnosti po novem navaja, da se plačilo po realizaciji nanaša le na program, plačan v točkah (Z0030). Pri gastroenterologiji se poleg storitev v točkah po realizaciji plačujejo še dihalni testi, ki pa so v Uredbi 2024 navedeni v samostojni alinei.

Dejavnost fizioterapije se plača po realizaciji.

Program razvojne ambulante se plača brez omejitev; tako kot so plačani vsi ostali zdravstveni programi obravnave otrok.

Določeno je, da so plačane vse operacije na ožilju.

12. člen

S spremembo v 188. členu Uredbe, kjer je opredeljeno plačilo storitev laboratorija v ambulantah družinske medicine, se določa, da poračun nerealiziranih sredstev za laboratorijske storitve Zavod razliko poračuna pri končnem letnem obračunu. Poračun se ne izvede pri obračunu za prvo tromesečje naslednjega leta (tako se izvaja sedaj). Izvajalci zaradi trenutno veljavnega obračuna nerealiziranih sredstev za laboratorijske storitve napačno izkazujejo letne rezultate poslovanja. Zavod bo pri končnem letnem obračunu lahko upošteval samo tiste stroške tujega laboratorija, ki jih bo bodo izvajalci poslali do 10. v mesecu za preteklo leto (sedaj so te podatke pošiljali do konca januarja za preteklo leto).

13. člen

V 213. členu Uredbe se določa plačilo preseganja programa v zobozdravstveni dejavnosti za odrasle. S spremembo člena se določa, da Zavod plača do 50% preseganja plana za nego. Spremeni se tudi pogoj za plačilo protetike po realizaciji in sicer tako, da izvajalec dobi plačano protetiko po dejanski realizaciji šele, če realizira 150% pogodbenega programa nege. Če realizira manj kot 150% pogodbenega programa nege, dobi protetiko plačano največ do pogodbeno dogovorjenega plana protetike.

14. člen

V 220. členu Uredbe, kjer je določeno plačilo preseganja programa, se črta operacije na ožilju – krčne žile, ker se jih plača po realizaciji.

Dodaja se nov tretji odstavek:

»Če izvajalec preseže minimalno število prvih pregledov iz 48. člena te uredbe za 10 %, mu Zavod plača do 30 % preseganja pogodbeno dogovorjenega programa (točk), če pa preseže plan minimalnega števila prvih pregledov za 20 %, pa 40 %, in sicer v naslednjih dejavnostih:

|  |  |  |  |
| --- | --- | --- | --- |
| Vrsta in podvrsta zdravstvene dejavnosti | Naziv dejavnosti | Vrsta in podvrsta zdravstvene dejavnosti | Naziv dejavnosti |
| 204 205 | rehabilitacija | 220 229 | okulistika |
| 204 207 | fiziatrija | 230 241 | psihiatrija |
| 206 209 | ginekologija | 234 251 | splošna kirurgija |
| 208 214 | infektologija | 249 216 | diabetologija |
| 209 215 | internistika | 249 217 | tireologija |

15. člen

S spremembo v 235. členu Uredbe se določa, da Zavod plača vstavitev umetnega srca največ do planiranega obsega v koledarskem letu. S spremembo Uredbe 2023 je bilo UKC LJ trajno dodeljenih 5 dodatnih primerov vstavitve umetnega srca, kaj je skupaj 25 primerov, ni pa bil popravljen obseg v (2) odstavku 235. člena.

16. in 17. člen

Dodaja se nov 237.a člen, s katerim se socialnovarstveno varstvenim zavodom opredelijo dodatna sredstva za sodobne obloge za oskrbo kronične rane v višini 40 EUR na posteljo letno. Plača se realizirana vrednost, vendar največ do pogodbeno dogovorjene vrednosti.

18. člen

Dodaja se nov 239.a člen (planiranje akutne bolnišnične obravnave), ki določa, da se skupni plan prospektivnih programov poveča na 50 % plana akutne bolnišnične obravnave pri javnih zavodih in 100 % plana akutne bolnišnične obravnave pri koncesionarjih.

19. člen

S členom se spreminja 241. člen Uredbe, ki določa globe.

Obrazložitev predlagatelja:

Ob objavi zadnjih sprememb in dopolnitev uredbe je prišlo do napake, saj sta dva člena posegala v 241. člen, zato vsebina 241. člena ni bila jasna. Zaradi tega se s temi spremembami in dopolnitvami uredbe spreminja celotni člen, da ne bi tudi v prihodnje prihajalo do različnih razlag, saj obstoječi registri predpisov vsebujejo različna besedila, prav tako pa je vsebina dvoumna ob branju objave v Uradnem listu Republike Slovenije.

20. člen

V Prilogi 1 se spremeni kalkulacija za Bolnišnico za otroke Šentvid pri Stični.

Veljavnost: 1. 1. 2024

V Prilogi 1 se naslov poglavja » Cepljenje proti gripi v ambulantah NIJZ in v bolnišnicah od 1. 10. 2023« spremeni tako, da se glasi: »Cepljenje v ambulantah NIJZ in v bolnišnicah«.

V poglavju: »Cepljenje v ambulantah NIJZ in v bolnišnicah« se doda:

»701 825 E xxxx Pregled in cepljenje nosečnic proti oslovskemu kašlju NIJZ cena 14,00 €«.

Veljavnost: 1. 7. 2024

Priloga 1 se v poglavju ''Cenik storitev - Razno v bolnišnični dejavnosti'' dopolni z novo storitvijo:

»101 300 Exxxx Dodatek za lastno CAR-T celično terapijo (od 1.1.2025) primer 183.000€«.

Veljavnost: 1. 1. 2025

V Prilogi 1 se v standardu Klinična psihologija število točk zniža z 22.853 na 19.734, posledično se spremeni vrednost točke, ki po novem znaša 4,35.

Veljavnost: 1. 1. 2024

V Prilogi 1 se spremenijo cene kolonoskopij in sicer tako, da po spremembi znašajo:

presejalna kolonoskopija SVIT: 386,44 EUR,

presejalna terapevtska kolonoskopija SVIT: 452,54 EUR,

delna kolonoskopija SVIT: 72,41 EUR,

operativna kolonoskopija z enim nožem SVIT: 1.777,07 EUR,

operativna kolonoskopija z dvema nožema SVIT: 2.509,24 EUR,

operativna kolonoskopija brez noža SVIT: 1.452,56 EUR.

Veljavnost: 1. 7. 2024

V Prilogi 1 se pri standardu »Razvojna ambulanta s centrom za zgodnjo obravnavo« materialni stroški povečajo na 127.620,83 EUR, vrednost tima pa na 671.233,12 EUR.

V Prilogi I se spremenijo standardi v povezavi z NMP.

21. člen

V prilogi 3 se doda nova ločeno zaračunljiva storitev:

|  |  |  |  |
| --- | --- | --- | --- |
| Šifra po  šifrantu  15.28 | Ločeno zaračunljivi materiali in preiskave1 | Merska  enota | Tekoča cena za  mersko enoto  (v EUR) |
| Q0xxx | Priprava lutecija od 1.7.2024 dalje | storitev | 5.560,35 |

22. člen

V Prilogi 10 v Tabeli 1 se:

pri zaporedni številki 1 »2 Operacija nosu, ušes, ust in grla« med reprezentativne in večino ostalih možnih šifer SPP doda šifra D10Z,

pri zaporedni številki 8 »19 Operacija prostate« med reprezentativne in večino ostalih možnih šifer SPP dodata šifri L05B in L05A,

pri zaporedni številki 10 »24 Porod« spremeni utež za obračun z 1,2 na 1,3

pri zaporedni številki 17 »8 Angiografija« med reprezentativne in večino ostalih možnih šifer SPP dodata šifri F42A in F42B,

pri zaporedni številki 18 »9 Operacija kile« spremeni utež za obračun iz 0,74 na 0,82,

pri zaporedni številki 19 »10 Operacija žolčnih kamnov« med reprezentativne in večino ostalih možnih šifer SPP dodajo šifre H08B in H08A.

pri zaporedni številki 20 »11 Endoproteza kolka« med reprezentativne in večino ostalih možnih šifer SPP dodajo šifre I33B, I33A, I03A, I03B,

pri zaporedni številki 21 »12 Endoproteza kolena« spremeni utež za obračun iz 4,70 na 5,00, med reprezentativne in večino ostalih možnih šifer SPP pa se dodata šifri I04B in I04A,

pri zaporedni številki 23 »10 Operacija žolčnih kamnov« spremeni utež za obračun iz 1,23 na 1,30.

Veljavnost: 1. 1. 2024

V Prilogi 10 v Tabeli 1 se popravi naziv točke b), tako da glasi:

»b.) Program, plačan do delnega preseganja plana (do ravni realizacije v letu 2023, povečane za 10 % plana, če je realizacija 2023 večja od plana, sicer do 10 % preseganja plana).«

V Prilogi 10 v Tabeli 1 se programa endoproteza kolka in endoproteza kolena navedeta kot programa, ki se plačujeta brez omejitev (iz dela tabele, ki je označen z b.) se preneseta v del tabele, ki je označen z a.)).

Veljavnost: 1.1.2024

V Prilogi 10 Seznam posegov iz Klasifikacije terapevtskih in diagnostičnih postopkov ter seznam diagnoz iz Mednarodne klasifikacije bolezni za identificiranje izbranih storitev iz Priloge 1 se v poglavju Zdravljenje klonalnih krvnih novotvorb s celično terapijo CAR-T\*\* doda nova 4. točka, ki se glasi:

»30087-00 Punkcija kostnega mozga ali / in 30084 Perkutana biopsija kostnega mozga.«

Veljavnost: 1. 1. 2025

23. člen

Priloga 16.a Začasni ukrepi na področju Koroške in Zg. Savinjske doline v časi sanacije poplav se ukinejo.

24. člen

Določa začetek uporabe storitev, opravljenih ali obračunanih od 1. januarja 2024 in 1. aprila 2024.

Uredba se uporablja za naslednje storitve, opravljene ali obračunane od 1. januarja 2024, iz:

– standarda 338 024 v novi zaporedni številki 26 tabele iz prvega odstavka 97. člena uredbe;

– zaporedne številke 250, 253 in 266 tabele iz prvega odstavka 98. člena uredbe;

– spremenjenega petega odstavka 188. člena uredbe;

– spremenjenega 213. člena uredbe;

– spremenjenega drugega odstavka 235. člena uredbe.

Od 1. aprila 2024 se uporablja nova zaporedna številka 271 tabele iz prvega odstavka 98. člena Uredbe.

25. člen

Določa začetek uporabe določenih ukrepov iz spremembe Uredbe.

Od 1. julija 2024 se uporabljajo:

– novi sedmi odstavek 83. člena uredbe;

– nova 31. točka prvega odstavka 88. člena uredbe;

– nove zaporedne številke 14, 15, 19 do 25 in 27 tabele iz prvega odstavka 97. člena uredbe;

– nove zaporedne številke 184, 186 do 249, 252, 255 do 261, 265, 267, 268, 269 in 270 tabele iz prvega odstavka 98. člena uredbe;

– spremenjena dvanajsta in nova sedemnajsta alineja 1. točke 178. člena uredbe;

– novi 238.a člen uredbe.

Od 1. septembra 2024 se uporabljajo:

– nova zaporedna številka 28 tabele iz prvega odstavka 97. člena uredbe;

– nove zaporedne številke 262, 263 in 264 tabele iz prvega odstavka 98. člena uredbe.

Od 1. decembra 2024 se uporablja nova zaporedna številka 185 tabele iz prvega odstavka 98. člena uredbe.

Od 1. januarja 2025 se uporabljajo:

– nove zaporedne številke 16 do 18 tabele iz prvega odstavka 97. člena uredbe;

– novi zaporedni številki 251 in 254 tabele iz prvega odstavka 98. člena uredbe;

– nova devetnajsta alineja 1. točke 178. člena uredbe;

– novi 239.a člen uredbe.

26. člen

Sprememba Uredbe začne veljati 8. junija 2024.